
        
            
                
            
        

    
  

Габриела Цанева 



ЗАД ГЪРБА 







         



  Всички права запазени. Нито една част от тази книга 

 не може да бъде размножавана или предавана по какъвто и 

 да  било  начин  без  изричното  съгласие  на  автора  или  на 

 издателство gabriell-e-lit. 





 © Габриела Цанева, автор, 2023 

 © Габриела Цанева, художник, 2023 

 © Габриела Цанева, корица, 2023 

 © Издателство  gabriell-e-lit , 2023 

 ISBN 978-619-7705-17-1 

 ISBN 978-619-7705-18-8 (еPub) 

 ISBN 978-619-7705-19-5 (pdf) 

  



  



ГАБРИЕЛА ЦАНЕВА 







ЗАД ГЪРБА 





Издателство 

gabriell-e-lit 

София, 2023 





 

 

  



 Габриела Цанева                                   Зад гърба 

  ОКТОМВРИ 

   … искам есен, искам есен… 

   ***  всяка сутрин 

 трудно начало – 

 плувам в слънчева пътека 

  

ЩЕ БОЛЕДУВАМ ОТ ТЪГА 

Ще боледувам дълго от тъга. 

Ще ходя като сомнамбул между дърветата, 

очите ми ще бъдат пълни със листа, 

а кожата ми ще е грапава – кора. 

Ще боледувам дълго от тъга. 

Ще се усмихвам, без да виждам хората, 

лицето ми ще бъде синева 

и ще се взирам отвъд реалността 

на дните, 

ще търся силуета ти  

в крило на птица, 

в залеза, 

в пречупващия светлината прах, 

в крило на пеперуда, 

в извивката на клон, 

люлян от вятъра, 

в умората на цъфнал цвят... 



Ще нарисувам много плачещи платна, 

защото не искам да пиша за тъгата, 

ще късам крещящите уста, 

а после, в тишина, ще слушам как дъжда  

ми шепне скъсаните думи... 

Накрая –  

пак ще ни спася. 

Ще те намеря, 

ще намеря себе си... 

И ще направя  

пак света така, 

че да ни има в него... 


*** 

Днес боледувам от тъга, 

чета и мисля, взирам се в нощта 

на всички философии, 

теории  

и хипотези, 

строя мостове между тях, 

руша, 

градя, 

промъквам се, 

пълзя  

и търся онова, 

което ще ме доведе до тебе... 



Днес боледувам от тъга, но вече знам, 

че времето не е стрела, която ни пробожда. 

Разлагам го – безумен блян – 

и търся в съставните му кванти 

разплетените ни пътеки. 

Разстилам го 

в безброй размерности, 

разгръщам го, 

разлиствам го… 

  И листите му се отронват – 

безброй възможности  

непропилени. 

Пролуките към тях са много – 

ще вървя през всичките. 

Разложена като вълна се скитам 

в раздуващите се балони  

на нови светове – 

интерферирам  

сама със себе си, 

мигрирам  

през плътта им – 

изчезвам, 

появявам се, 

анихилирам, 

разпръсквам се сдвоена, 

вплитам се – 

частица, 

бит, 

вселена... 

  ПРОПАДАНЕ – ХАЙГА  

 пропадане – 

 къде отивам, 

 когато тъгата ме погълне 

  ГЛАРУСИ 

облак гларуси 

над рибарска гемия 

„ловят чироз“ – 

казваш в ухото ми 

и се смеем 

смехът ни над вълните, 

пръски вода върху теб 

мислите ми пръснати 

сред птиците 

в дълбините 

 „Парче  от  дъга“ –  антология  на  българската  танка, съст. Димитър Анакиев, изд. gabriell-e-lit, 2022, 2023 

  ГЪЛЪБЪТ, ХАЙБУН 1 

 ***  

 чайка кашля 

 някъде в мъглата – 

 мисли за море 

Морето е далеч, балконът – зад пердето. 

Вятърът е събрал в ъгъла му перата на гъ-

лъб, нападнат от гларус. 

Къде си, гълъбе? 

Носиш  ли  спомен  за  своя  спасител  и  за 

своя палач? 

Нося камъните на всички спомени. 

Нося приливите на всички Луни… 

Мисли за море пак ме връхлитат, 

кълват ме гладно –  

алчно, 

яростно. 

  *** крило от птица 

 по водата – 

 изядени мечти 

  ЗАД ГЪРБА МИ СИ 

Зад гърба ми си; 

там, съвсем тиха си… 

Ако обърна глава настрани –  

ще те видя… ли? 

Не обръщам глава настрани, 

не искам да създам липсата ти. 

Изхърквам последния си дъх, 

като пред умиране – 

и се събуждам; 

зад мен си, 

тиха си. 

И аз. 



 ***  

 по окосената поляна 

 стъпките ми – 

 избягалите птици 

  

 поезията запълва 

 липсите 

  ***  

падаща звезда – 

и вятърът отнесе 

писъка на сова 

***  falling star - 

and the wind blew away 

the screech of an owl 

  ВЪЗЛИТЕ НА МРЕЖАТА 

Потъвам в мрежата 

през немигащото око 

на монитора. 

Все повече  

ме стягат възлите ѝ – 

усмихващи се жълти кръгчета, 

насочени нагоре палци… 

или – 

липсата им. 

Липсва ми 

усмивката ти, 

вкопчена 

в обратната страна 

на 

очите. 

  ОКТОМВРИ 

октомври – 

цялата палитра  

на природата пред мен, 

а в мен – очакваната 

пустош на ноември 

*** October – 

the whole palette 

of nature before me 

and in me - the expected 

wasteland of november 

  ВЯТЪРЪТ – ХАЙГА  

  вятърът измете 

 небето; боклукът 

 в краката ми 

  САМОТНО ДЪРВО, ХАЙБУН 2 

  ***  

 сухо дърво – 

 всички пътища към него 

 са пусти 

„ Самотно дърво съм – с едничко клонче и едно 

 листо  –  кога  ще  го  отвее  вятъра? “1 –  написа 

някога  този  стих,  а  мен  ме  заболя  –  нали 

листото бях аз? 

Самотно дърво ли си? 

А аз? 

Вървя  по  оня  оголен  хълм,  по  който  вър-

вяхме, когато написа стиха. 

Тогава тревата беше зелена и свежа, а днес 

– само прах върху обувките и суха слама. 

Някъде там, зад превала на билото, грапа-

ви клони стърчат, вятърът скубе листата им, 

но не падат. 







1 автор Надежда Александрова Цанева 

НАЙ-ДАЛЕЧНОТО ПЪТЕЩЕСТВИЕ 




1. 

Само  звездите  светят  над  крайбрежната 

алея.  Търся  Юпитер.  Близко  над  хоризонта 

e, едър – като забравена свещ. 

Съжаляваме, че сме забравили бинокъла и 

няма да  видим най-голямото приближаване 

на гиганта до Земята за следващите 70 годи-

ни. Чудим се дали бихме видели Галилееви-

те  спътници,  ако  не  бяхме  забравили  бино-

къла... 

И  тогава  виждам  килната  табела  сред 

билбордовете,  приканващи  туристите  към 

„най-голямата  5G  мрежа“  за  бързо  споделя-

не на селфита... 

„Поглед  към  Сатурн  с  научен  телескоп. 

Ще  видите  планетата  с  пръстените“…  До 

нея – голям лъскав цилиндър, (1600 мм х 400 

мм,  както  по-късно  видях)  насочен  по-висо-

ко  над  хоризонта  от  Юпитер,  някъде  към 

звездите. 800 пъти по-близо до Вселената. 

Дребен човек стои до телескопа и показва 

с  лазерна  писалка  Сатурн  на  група  тий-

нейджъри, които се разбягват, когато разби-

рат, че трябва да си платят, за да погледнат 

през  окуляра.  С  бърза  крачка  се  отправят 

към кръчмата в дъното на алеята. 

Спираме, заедно с младо семейство. Дете-

то тича към катерушката в пясъка. 

– Виж, виж лазера, дето чичкото го държи 

– бащата се опитва да привлече вниманието 

на сина си към тъничката светлинка, забита 

в небето, но малчуганът вече е на весилката 

и светът за него е свършил там. 

–  А  Юпитер?  Виждат  ли  се  Галилееви 

спътници? – чувам се да питам. 

Човекът, малко учуден, ме поглежда. 

–  Сатурн  е  по-интересен,  по-красив  е. 

Виждат се пръстените... – казва. 

– Не, Юпитер! – упорствам както никога – 

Днес Юпитер е най-близо до Земята за след-

ващите 70 години... – гласът ми е увиснал… 

Този  факт  трябва  да  е  достатъчен,  за  да 

направи  Юпитер  най-важен  сега,  без  обяс-

нения. 

–  Мога  да  насоча  телескопа  към  Юпитер, но той е просто пъстър диск, дори Голямото 

червено петно не се вижда сега... 

Нетърпелива съм. Ти си до мен и усещам 

недоумението ти: 

–  По-добре  да  видим  Сатурн.  –  шепнеш, 

но човекът с телескопа те чува. 

– Ако искате, ще ви покажа и двете плане-

ти! 20 лева за двамата, за двете планети... 

Толкова  невероятно  евтино  се  оказа  най-

голямото пътешествие в живота ни… 

 търкулна се Юпитер – 

 пъстра монета върху 

 покривката на небето 

 разбулвам 

 облаците му 




2. 

–  Фокусирайте  фино,  ще  забележите 

спътниците като звездички... 

  три свята като 

 бисерни зрънца 

 в мидата на окуляра – 

 колко далеч 

 остава Вселената 



Дъхът  ти,  полъх  на  бриз  в  гърба  ми.  Не-

търпелив си, но чакаш моето лутане и своята 

планета.  Говор  на  различни  езици  се  раз-

сипва по тъмата на пътеката… 

После  окото  на  машината  се  обръща  на-

горе, нагоре. 

Вдишвам дълбоко – водорасли и пясък. 

 – като сомбреро 

 на пияница 

 Сатурн се подпира 

 на пръстена си 

 от обръчи… 

Ти ме поправяш: 

 – като дебело дете, 

 което върти обръч 

 на кръста си… 

 целият свят дебелее, 

 докато иска да отслабне 

Бавно вървим към хотела, преяли. 

Хубаво  е  да  преяждаш  понякога  с  непов-

торимото. 



 „Парче от дъга“ – антология на българската танка, съст. 

 Димитър Анакиев, изд. gabriell-e-lit, 2022, 2023 

  ***  

 изпод краката  

 облак пеперуди – 

 стъпкани цветя 

  

ЛИЦЕТО ТИ 

Лицето ти – 

пергаментено – 

мига с ритъма 

на жужащата светлина. 

Кожата ти – толкова напукана; 

кожата – слана. 

Не познавам  

човека в огледалото. 

Гледа ме 

зад рамото, 

премигва с очите ти. 

Замятам с пръсти 

перчем през челото – 

докосвам се  

пръстите ти, 

разпръснати. 

  ***  изсъхнали цветчета 

 шумолят 

 в окосената трева 

  СОЛТА НА ПРИБОЯ 

щъркелите отлитат – 

плясък на крила, 

вместо повей от вятър 



по устните ми  

капки пот – как далеч е 

солта от прибоя 

***  storks fly away - 

flapping wings, 

instead of a puff of wind 



on my lips drops of sweat -  

how far is it 

the salt of the su 

  ИЗМИСЛЕНИ РЕАЛНОСТИ 

Отърсвам спомените 

за измислени реалности. 

Стоим, 

очи в очи, 

в един замръзнал миг  

на Дискретното Време – 

един от безбройните мигове  

на нашата обща суперпозиция, 

в който умираме и възкръсваме вечно. 

  ЗАКЛЮЧЕНИ ВРАТИ 

дом зад две заключени врати 

гледам през прозореца Витоша 

и играта на кучетата под балкона – 

защо се залъгвам, 

че искам бъдеще? 


*** 

home behind two locked doors 

I look out the window Vitosha 

and the play of the dogs under the balcony - 

why am i lying 

that I want to be out? 

  ПАРЧЕ ОТ ДЪГА 

парче от дъга 

през перилата 

на балконите 

разноцветните ми 

мисли се разбягват 

 „Парче от дъга“ – антология на българската танка, съст. Димитър Анакиев, изд. gabriell-e-lit, 2022, 2023 

  НАД БУЛЕВАРДА 

над булеварда 

синя мараня – 

мъглата на планината 

облада  

смога на града 

търкалят се като мъниста на гердан 

светещите очи на колите 

и всеки е сам 


*** 

above the boulevard 

blue haze – 

the mist of the mountain 

possessed 

smog of the city 

they roll like beads on a necklace 

the glowing eyes of the cars 

and everyone is alone 

 ***  цял град  

 остъклени балкони – 

 жажда за затвор 

  ЗАД ОЧИТЕ 

Аз съм само очи. 

Четящи фиксиращи сензори. 

Търся – повече наука, 

повече физика, 

по-високи енергии, 

повече разбита материя, 

повече, 

повече… 

Теоретични задънени улици. 

Повече математика, 

повече, 

повече –  

разплетени сингулярности 

и съвместими безкрайности. 

Не искам, 

вече 

повече! 

Заспивам в ръцете ти – 

толкова малки и топли са, 

вплетени в челото, 

твоите пръсти безмислени, 

разпридат косите ми, 

впиват се в костите 

и ми е хубаво –  

но губя очите ти, 

бягам от погледа, с който ме виждаш – 

толкова дълго бях свикнала – с оня, другия, 

който плъзгаш край мен; 

оня – с който не знам дали виждаш. 

  2 555 УТРИНИ 

2 555 утрини се будех, 

за да ти дам причина 

да се събудиш – 

тази сутрин се питам – 

кой ще ми даде причина  

да се събудя 

*** I woke up 2555 mornings  

to give you a reason to wake up -  

this morning I wonder  

who will give me a reason  

to wake up 

 red lights, vol.19 1, No 1, January 2023 

НОЕМВРИ 

  очакваната пустош на ноември 

  

АНТИВРЕМЕТО 

Заспиваме –  

сенки под завивката  

на нощта. 

Очертанията  

ни дишат, 

очертанията  

търсят уморените фотони, 

избягали от другата страна – 

колко бавно се въртиш, Земьо, 

колко бавна си в своя път… 

Ретината пулсира от желание да улови  

и  

най-слабото електромагнитно излъчване, 

за да те очертае. 

Пръчиците и колбичките ѝ се състезават, 

за да ти дадат цвят и плътност, 

анализират  

отражението ти 

и го препращат към мозъка. 

Но той е нечувствителен, 

той е непредсказуем. 

Търси те 

в недоказуеми теории 

и недоказани теореми 

и чака – 

в пространството на Минковски 

да стигнем пресечната точка между 

лъча на времето 

и антивремето. 

Губя те, преди да съм те намерила, 

защото знам, 

че не мога да те задържа. 

Само този миг е наш. 

И той е завинаги. 

Ако времето е дискретно и се квантува… 

Но дори да не е, 

трябва ни само способността да осъзнаем, 

че сме навсякъде/всякога едновременно. 

И да не забравяме. 

  НОЕМВРИ 

ноември е, а 

цял ден мирише на рози... 

знам, 

с розова вода 

миеше лицето си 

*** It's November, but 

smells like roses all day... 

I know 

with rose water 

you were washing your face 

  ***  

rose аsh – your beloved blossom 

in a drop of rain  

after the fire 

***  пепел от рози – 

любимият ти цвят 

в капка дъжд след пожара 

  ЧЕРНИЯТ КОС 

заспивам, не сънувам – 

черният кос упорито 

кълве прозореца ми 

дните носят тегобата 

на липсващите спомени 

*** a blackbird stubbornly  

pecking at my window  

I fall asleep but don't dream  

these days bear the brunt  

of the missing memories 

 red lights, vol.19 1, No 1, January 2023 

  ЗВЕЗДНИ СЕНКИ 

Нощта изтънява преградите ми, 

пробива най-дълбоките ми пещери 

и се влива с тях, 

мия краката си в бреговете ѝ, 

потъвам в дебрите ѝ 

и ставам нейна сянка. 

Бродя между звездите, 

разстлани по покрова 

на Земята – 

за какво ли са му  

на един покров  

тези толкова ярки пламъчета?! 

Спъвам се в тях – 

камъчета 

по пътя 

и бързам, бързам. 

Подреждам ги, 

пришивам ги – скъпоценни 

бисерчета – 

преди да е дошъл денят, 

преди да се изтъркулят... 

Отронват се. 

В собствената си глава ги губя – 

нали в нея подредих всички звезди. 

А те избухват в свръхнови, 

и колапсират в черни дупки, 

пробиват тунели в хиперпространството 

и стигат до други вселени. 

  Но аз не търся други вселени – 

теб търся в тази, 

насъщната – 

с нашите възможни 

неизбродени пътища, 

с нашите възможни 

нестанали същности, 

с нашето дишане, 

което не стихва. 

  ОТЛЕТЕЛИ ПТИЦИ – ХАЙГА  

 затворът в теб, 

 затворът в мен – 

 отлетели птици 

  МЪГЛА 


*** 

паднаха с дъжда 

листенцата на розата – 

ноемврийски здрач  

    *** скъсана мъгла – 

 облаче се закачи 

 на върха на бора 

  ПЪТЕКИТЕ НА ПТИЦИТЕ 


***  

самотно дърво – 

обрасли са пътеките 

към него 

на птиците 

не им трябват пътеки 

Не, това, което следва не е превод – 

само опит за вдъхновение, 

само повод за ново стихотворение… 

***  Lonely tree – 

all paths to it 

are deserted 

the birds... 

they don't need paths 

  ***  

самота – 

пустеят следите  

на моите стъпки    

**  loneliness – 

the tracks of my steps 

desolate   

ДЕКЕМВРИ 

  розова пъпка върху сухи листа –  

 очакване за празник 

  

ПУШЕК В КОМИНА 

  *** 

 пушек в комина – 

 забравен и в спомена 

 мирис на сняг и смола 

   ***  пак загоря щрудела – 

 Бъдни вечер 

 без баба 

  ***  аромат на канела 

 и изгнили листа – 

 дъждовна Коледа 

  ФОЙЕРВЕРКИ, ХАЙБУН 3 


***  

 фойерверки в небето, 

 вместо бенгалски огън  

 в елхата 

   Къде е празникът? 

Толкова пусто сред пъстрите реклами. 

И не опустошението след коледното паза-

руване на ненужни подаръци. 

Усещането за близост корабокрушира. 

Усилието  да  бъдем  щастливи  –  струва  ли 

си измамата на обещанието за ново начало? 

  ДЪЖДОВЕН ОБЛАК – ХАЙГА  

 между стъкло и бетон – 

 дъждовен облак 

 над хълма 

  НИЩУВАНЕ 

Умореното ми тяло 

нищува, 

залепнало във фотьойла… 

Мисълта  

се изтърколи по полегналите рамене – 

накъде? 

Губя я, преди да стигна края ѝ. 

И се питам – 

къде се изгубиха всичките? 

Мислите… 

Мислите ми за бъдещето. 

Моето бъдеще?! 

Или онова „Бъдеще“ – 

на държавата, 

на планетата, 

на човечеството – като жива същност 

и човечеството-общество… 

Бъдещето на бъдещето… 

Ха! Моето бъдеще –  

плоска  

пътека 

без възвишения и падини, 

без треви, камъчета 

и змийчета – 

моята пътека – 

ще стигне ли далеко? 

Не искам да знам. 

Там, 

в бъдещето, 

няма място за поети. 

  БЪДЕЩЕТО НА… 

… държавата уморено лежи 

в изранените крака на обществото ни. 

Подритвано – кърви. 

Босо общество… 

оядено… 

изпосталяло… 

Мразещо себе си; 

жадно – 

за самоунижение и безперспективност; 

гладно – 

за още лъжи, 

миражи, 

оазиси 

и екзорсизъм… 

Вадим духовното от себе си, 

различното 

и чистото, 

обсебени от манията да сме като всички – 

харесвани, 

желани, 

премерени 

и примирени, 

смирени, 

стъпкани, 

натъпкани 

в кутийките на своето спасение, 

защото там лесно се живее – 

в тинята на всеобщото одобрение. 

Болно общество, 

което не иска просперитет, 

а само пет. 

  Не искам да пиша за него. 



ОСТАВА – ПЛАНЕТАТА 

Онази, ограбената –  

с рани. 

Одрана, 

взривена, 

окървавена – 

кръвта ѝ изтича от всичките вени. 

А ние лицемерно плачем 

за „глобалното затопляне“. 

И влачим 

вериги от вини, 

които си самовменяваме – 

„О, колко е хубаво да сме зли!“ 

Какво безумие:  

„Променихме климата, човеци!“. 

Поредният призив към слабоумие! 

Пак –  

слабоумието… да вярваме. 

- Ти, вярваш ли в глобалното затопляне? 

- О, вярваш, браво! 

И тръгваш – 

вървиш вярващ, 

високо изправен, 

изпран и сварен, 

сверен и смирен, 

обявен – 

за млад, умен, съвременен…  

човек! 

Ако не вярваш – 

о, ужас – си еретик. 

Не – плоскоземец си, безмозъчен пик. 

  И ние вярваме, о, вярваме – 

защото не сме плоскоземци. 

И новата религия шества. 

Но на мен не ми пука за религии. 

Аз не искам да вярвам – 

искам да знам. 

И знам – земята пищи, 

от човешки лъжи… 

Земята 

се мята 

от изтощение, 

Земята 

замята 

лицето си с отровени облаци. 

Земята  

е цяла 

и няма да я взривим – 

ще взривим само себе си… 

Земята е цяла. 

Драскаме по милиардната ѝ плът 

едва от сто столетия и си въобразяваме, 

че ще я променим необратимо, 

дълбоко 

несравнимо… 

Не, не ми пука 

за новите религии, 

не ми пука  

за новите зомби. 

И не ми пука – 

за глобалното затопляне. 

Пука ми  

за замърсените реки, 

за почвата, която се изпепелява, 

за изчезващите видове , 

  за неубитите злини. 

Пука ми – 

за болното човечество, 

потънало в блаженство 

от невежество… 

Пука ми – 

за гладуващите 

и за затлъстелите; 

за неграмотните 

и оглупелите; 

за разкъсаните 

тела  

от война 

и бедствия, 

от терор 

и бездействие. 

Не просто „пука ми“. 

Кървя. 

  ***  хрупат орехи 

 под стъпките ми – след мен  

 гарванът кълве 

ЯНУАРИ 

  само очакване – без ново начало 

  

НОЩ-НА СЕТИВНОСТ 

Нощта усуква  

сетивата ми, 

изсмуква 

вътрешните ми очи 

и всички 

вътрешности 

се взривяват. 

Нощта ме дави 

и души, 

оставя белези 

по скритата ми кожа – 

настръхнали стрели. 

   *** новогодишна  

 баница – липсва 

 най-важният късмет: мир 

  ИЗЧЕЗНАЛ ПИКСЕЛ 

Мислите се плъзгат по гладката ми плът, 

търкалят се по мен като водни перли, 

а после… 

Няма после. 

Разбягали са се. 

И аз се взирам пусто 

във монитора, 

и бялата му паст 

се взира в мен – 

анихилираме. 

Изчезнал пиксел –  

мигам в затворените си очи. 

  ЯНУАРИ – ХАЙГА  

 януарски ябълки – 

 светят в жълто сред 

 голите клони 

  ***  

 протягам ръце 

 да стигна облаците – 

 мъгла в шепите 

  

МЪГЛА В ШЕПИТЕ 

Потракването на щората  

напомня за пролетен вятър. 

И отражението на блед лъч  

върху лъскавата повърхност  

на перваза… 

Някъде долу 

клоните  

на дървото са напъпили –  

протегнати длани нагоре, 

към слънцето… 

Но слънцето го няма – 

то е от другата страна на земята… 

***   лунен лъч – 

 мечът на нощта 

 посича себе си… 

  ЛИЦЕМЕРНО 

лицемерно е да говоря  

за проклятието на Covid 

лицемерно е да крещя, 

че маските запушват гласа ни – 

всички уютно се крием зад тях 

*** it is hypocritical for me to speak 

about the covid curse 

it's hypocritical to shout 

that masks muffle our voices – 

we all hide comfortably behind them 

  *** пълна луна – 

 силуетът на кучето ми 

 върху нея 

  ***  

 късен следобед – 

 по пътеката на сянката си 

 стигам слънцето 

  

МОСТ 

   Колко дни минаха 

през мен – но станах ли мост  

за бъдещите? 

Мост… 

Не си нито на левия, нито на десния бряг. 

Въртопите се усукват и вият под теб. 

Гледаш ги. 

Наблюдаваш течението… 

Съзерцаваш живота. 

Ще скочиш ли в потока на времето? 

Ще плуваш ли с него? 

Искаш ли другия бряг? 

Ще го стигнеш ли? 

Ти си на мост. 

Но мостът не е достатъчен. 

Ти си път и посока, 

която пресича времето. 

  ***  не всяко паднало през  

 пропастта дърво е мост – 

 мостът е стремеж 

  СНЕЖИНКИ 

  ***  

 северен вятър – 

 въздухът се превръща 

 в снежинки 

   ***  снежинка върху 

 бузата ти – 

 замръзнала сълза  

  СВЕТУЛКИ 

  *** 

 светулки в очите ти –  

 припламва пътечка към 

 спомените ни 

   *** снежен човек 

 на пейката пред блока – 

 къде си, детство? 

  мига светулка 

 на челото ми 

    

  

54 



 Габриела Цанева                                   Зад гърба 

  СУМРАК 

Сумрак 

и в него – ние 

умислени, 

измислени, 

смалени 

един към друг вървим. 

Разпадаме се пак – 

неразличени  

силуети, 

излишни  

данни – 

длани, 

лакти, кости, плът; 

очи и скули, 

които вече не познавам  

и стъпки стържат –  

да ме заглушат. 

Умора във походката, 

във раменете, 

и тръни в прешлените – 

като бреме. 

Сумрак. 

И ти си там, 

неразличим. 

Зениците ти – толкова големи, 

изяли целите очи. 

Потъвам в тях – 

самотно време, 

потъвам – 

кой да те спаси? 

  Сумрак. 

И в него ние 

един към друг шептим… 

***  суха буря – 

 пламъци вместо  

 дъжд  

  горските пожари шушнат, 

 вместо хорските усти да крещят 

  ЗАЛЕЗ - ХАЙГА  

 розовите облаци 

 над главата ми – 

 залез зад Витоша  

  НОВА ГОДИНА 

  *** 

 какво общо имам 

 със заека –  

 попита драконът  

и отново заспа – 

до следващата година… 

  ***  сиромашка баница – 

 полепнали трохи  

 върху усмивка 

ФЕВРУАРИ 

   звезди и комета на разсъмване 

  

ФЕВРУАРИ 

  ***  

 на разсъмване 

 търся кометата C/2022 E3 – 

 само снежинки 

  01.02.23 

  ***  

 образът в огледалото –  

 в очите ми 

 чудовища 



ЧУДОВИЩА 

Но – що е чудовище?! 

Ужасното, вдъхващо страх? 

Или онова, което е чудо? 

Непознатото, вдъхващо ужас? 

Или тайнство, копнеещо за разбулване… 

***  Чудовищата са сред нас, 

чудовищата са във нас – 

те тихо бродят 

в умовете ни, 

не спят –  

чудовищата будят. 

Не се страхувайте! 

Не се отдръпвайте! 

Не бягайте от мен: 

Чудовищата са красиви – 

късове пулсираща 

различност... 

Чудовищата са щастливи – 

искрящи багри, 

търсещи машини, 

разграждащи, 

разяждащи, 

  разнищващи, 

изгризващи 

петната тъмен страх. 

Да, те са ненаситни, диви – 

не спират да опитват и грешат; 

те искат да докоснат всичко, 

да стигнат своите предели, 

да търсят път  

„отвъд“…  

Да, те са смели. 

И алчни са – 

да трупат без задръжки 

благата на ума. 

И гневни са, 

когато спорят 

и трошат – 

изгнили патерици 

и затвори, 

дворци за послушание, 

простори за изгнание…  

Чудовищата са и горделиви –  

не се страхуват да крещят, 

че мракът лепне 

от тинята на векове невежество, 

от мързела на разума, 

отказал се от търсене; 

от всичките приети обяснения 

и вяра в очевидните твърдения. 

Чудовищата се хранят със съмнения – 

градят от тях пътека към звездите, 

разплитат тъканта на вакуума 

и връщат времето назад. 

  Чудовищата са игриви, 

мързеливи 

и често си почиват, 

потънали в мечти 

за чисто. 

Чудовищата в мрак  

умират. 

Пазете чудовищата –  

живи! 

  НОЩ 

Нощта убива 

страховете  

ми, 

събирам 

ветровете, 

блъскащи прозорци и греди, 

къщата свисти 

и стискам 

пак очи, 

и зъби стискам – 

как искам 

утрото  

да се стопи – 

да ме забрави 

идващият ден, 

да ме остави. 

  ***  

 цяла нощ птичият хор  

 не замлъкна – 

 на сутринта тишина 

  

ДЕН 

Заробващ, 

устремен 

към хаоса 

на неизбежен 

край, 

денят настъпва 

настървен 

за мен – 

поредна мръвка 

за пастта, която ни смила 

и предъвква 

Изплюти падаме в прахта – 

готови семена 

за жътва. 

  *** бурен вятър 

 захвърля в лицето ми 

 боклуци и бурени – 

 непоискани прошки, 

 недадени  

  ***  

 сливите цъфтят, 

 щъркелите дойдоха – 

 още чакам март 

  

УСМИВКАТА ТИ 

пандемията си отива – 

какво ще бъде извинението ни, 

че не желаем да общуваме; 

какъв ще бъде наративът, 

оправдаващ мълчанието и апатията? 

*** the pandemic is going away – 

what will our excuse be 

that we do not wish to communicate; 

what will the narrative be 

justifying silence and apathy? 

 ***  твоята усмивка 

 сред чаши и чинии – 

 най-вкусната вечеря 

  ПЪТЕКАТА 

Не искам да следвам 

пътеката на всички болни твари, 

които кротко 

вървят към тихото си заколение, 

понесли тежките товари 

на минали вини. 

Забвение – 

това мечтая, 

това питая 

и чакам –  

поредното  

пропадане, 

пропукване, 

потъване, 

разлагане… 

***  спор – 

 гарван и котка 

 край контейнера за смет 

  СЛЪНЦЕТО 

Слънцето рисува 

върху снега 

черно-бели приказки. 

Втурва се през облаците – 

живителна, 

бликаща ласка, 

която оголва пръстта. 

Пропадат лъчите 

дълбоко в разрушената плът 

на градове и села, 

думите за съчувствие 

са подигравка с истинското 

отчаяние. 

Слънцето безразлично 

смъква покривалото 

на стихията – 

колко еднакви са картините 

на разрушение, 

но – 

колко цинично е то, 

когато е планирано, 

проведено, 

осъществено с цел... 



И колко отрезвяващо – 

когато е процес 

на нагъване, 

отместване 

и вмъкване на магнитни линии 

и магмени потоци... 

  Слънцето чертае 

своята черно-бяла карта. 

Налага я върху света – 

черни руини 

върху бяла маска. 

Стената се рони 

върху мъртви очи. 

Слънчевите лъчи 

потъват все по-дълбоко 

и осветяват пролуките 

в нищетата ни. 

 ***  мандала – 

 концентричните кръгове 

 на мишена 

  ТЪГАТА 

Тъгата –  

безлична 

и безмилостна 

пълзи  

и заличава всичко. 

Без очи 

и очертания - 

аморфна плътност 

без релеф - 

приема формата 

на тялото ми. 

Изправя се, 

извива се, 

откъсва се 

от своята асфалтовидност. 

Протяга мокри пръсти, 

извива длани, 

докосва моето лице. 

Не ме души, 

не ме смразява – 

аз нямам 

какво да ѝ оставя. 

Тъгата кротко приласкава 

всичките ми клетки 

и –  

гледам: няма я. 

Тъгата е във мене. 

И лепне въздухът във дробовете ми, 

кръвта е гъста, като сирене; 

не се съсирва 

  в аортата и вените, 

но как тежи, когато искам да я дишам. 

Търкулва се надолу към стомаха, 

върти се – галактика 

във гърлото, 

дори не стига до червата – 

взривява се 

и се разпръсква 

в тъмното... 

Тъгата се е вкопчила дълбоко –  

във всяка кост 

и сухожилие. 

Тъгата храни цялата ми същност 

с отровната си изнемога. 

Не, аз не мисля, 

че преследва разума – 

защото той отдавна е 

безсилие... 

***  камъче 

 в обувката – 

 върхът все по-далеч е 

  *** 

 февруарски дъжд 

 в нацъфтелите клони – 

 връзвам червен конец 



ЧУДОВИЩАТА СЕ УСМИХВАТ 

Усмихвам се на отражението си – 

чудовищата се оглеждат  

в очите ми, 

надничат 

през усмивката, 

промъкват се 

иззад оградата на зъбите 

и тичат – 

освободени 

в екстаза 

на ранопръхналата  

пролет... 

 ***  лунни сенки – 

 снежинките се смесват 

 с отронени цветчета 

  КЛЕТКАТА 

  Не искам да се връщам 

в клетката на живите. 

Аз днес избързах, 

прескочих дългата отсечка време, 

която дреме  

в краката ми и предстои, 

избягах 

от съдбата си – щастлива. 

Не искам да се връщам 

в клетката на живите. 

Днес знам, 

че трябва да прескоча 

старото прозрение, 

че пътят е еднопосочен; 

и знам, 

че мога да те следвам в тъмнината ти, 

че трябва да гадая къде стъпвам, 

за да не срина тишината ти. 

Ще падна ли? 

Или – 

ще те стигна? 

Днес знам, 

че мога да се върна там, 

в клетката на живите 

и пътят е многопосочен. 

   ***  пропилян живот – 

 очакването 

 нещо да се случи 

72 



 Габриела Цанева                                   Зад гърба 

  ПРОПАСТИТЕ СА ГОЛЕМИ 

В пътуването ми към теб 

пропастите са големи. 

Надничам  

зад ръба, 

стръмното надолу 

ме увлича – 

как искам да летя, 

как искам – 

спокойствието на най-ниското… 

Обичам те и няма да пропадна в тях. 

Асоциациите се разпадат 

Довиждане 

до утре, 

когато пък ще търся брод в нощта 

и твоите пътеки ще ме следват, 

ще се усукват в стъпалата ми 

и аз ще тичам 

разточителна, 

пияна от усещане за свобода 

и връщане 

в първичното 

излишно 

съществуване. 

 ***  прозрачният диск 

 на слънцето в отронен  

 вишнев цвят 

МАРТ 

  март без мартеница 

  

МАРТЕНИЦА, ХАЙБУН 4 

  ***  

 мартеница –  

 кръв  

 върху снега на Украйна  

 „Ренсаку  с  хан  Омуртаг“  –  хайку  антология,  съст. 

 Димитър Анакиев, изд. gabriell-e-lit, С., 2022 

   ***  

 martenitsa – 

 blood 

 on the snow of Ukraine 

 Human, an anthology of Bulgarian haiku, edited by Dimi-tar Anakiev, Red Moon Press, USA, 2023 

Тази година не нося мартеница. 

Все едно – 

сняг няма, 

Украйна кърви  

и кръвта попива в земята. 

Кръвта пробива земята – 

няма кой да я спаси. 

  ИЗМИСЛЕНО - ХАЙГА 

  един измислен букет, 

 една измислена ваза – 

 светът ще спаси ли красотата? 

  ЛАСКАТА НА ВЯТЪРА 

Изгубена съм 

в ласките на вятъра, 

които ме отнасят надалеч – 

не искам да се връщам: 

при приятели и сенки; 

не искам да извръщам  

главата си назад, 

да кърша пръсти  

по пропиляно всякога, 

и да крещя, 

че чакам кръговрати. 

Денят изтлява – 

заседнал кораб съм 

във плитчината на небето, 

което  

огънят на слънцето  

изпепелява. 

Вятърът 

разнася плявата 

на окосената трева 

остава 

само капчица 

тъга. 

  *** след бурята – 

 свраката още е  

 върху върха на бора 

  ПЕТ КУЧЕТА В СНЕГА, ХАЙБУН 5 

Тази  нощ  сняг  покри  цъфналите  сливи 

под блока. На сутринта няколко кучетата се 

гонеха с радостен лай между стопаните си… 

И хайку проблесна в съзнанието ми: 

 пет кучета в снега – 

 аз още чакам 

 вишната да цъфне 

Не знам дали хайку може да се описва, но 

реших да опиша това хайку – може би защо-

то не съм сигурна дали съм успяла със 17-те 

срички да кажа онова, което съм искала. 

И защото – мисля, че трябва… 

Петте  кучета  в  снега  са  петте  сетива  на 

чистото съзнание. 

Кучетата  са  „ръмжащите  за  кокал“,  но  те 

са  и  „вечните  деца“,  които  не  могат  да  се 

наситят  на  играта;  те  са  и  самураи,  които 

служат  до  смърт  на  своя  господар,  или  на 

своята кауза…  

Снегът е паднал. Не само пролетта; цяла-

та година е отминала и е дошла следващата; 

целият  живот  е  отминал,  а  аз  още  чакам 

вишната да цъфне – да изчистя съзнанието, 

да  постигна  чистота  и  съвършенство,  или 

просто – мечтата да се сбъдне. 

А  дали съм успяла?  Да предам мислите с 

И дали съм успяла – да постигна чистото. 

 „Живея със седем котки, ренсаку от 100 хайку“, Габри-

 ела Цанева, Димитър Анакиев, изд. gabriell-e-lit, С., 2023 

  *** 

 пролетната кал  

 върху цветче от вишна –  

 още по-красиво 

  

ДАЛИ 

Дали 

съм птица без крила 

дали 

съм семенце 

от неизсъхнало глухарче 

или 

съм пак хвърчило 

на верига? 

Дали, 

дали – 

останало е нещо да лети? 

Дали 

следите 

във вълните  

ги боли? 

  ИЗОЛАЦИЯ – ХАЙГА  

 изолация – 

 еманацията  

 на духовното спасение 

  РАЗБЯГВАНЕ 

Умирам, 

а умът не иска 

да се пусне – 

захапал здраво 

плът и кост. 

Хаос – 

как бързо бяга 

информацията! 

Инфлация… 

Издуват се невроните, 

пулсират, 

раздират 

битието, 

изпълват го с мисли. 

Това ли е същността? 

О, да! 

Невронните импулси 

се разстилат – 

предат дантелата 

на новата ми личност, 

изхвърлят я с светлинна скорост… 

Разраства се, 

далеч в пространството 

пораства… 

Себичност. 

 *** търкулна се животът 

 между вечерницата 

 и зорницата 

АПРИЛ 



ПОЛОВИН КРЪГ, ХАЙБУН 6 

 Куче гони пеперуда…  

 Повей на вятър я отнесе 

 с отронените венчелистчета. 

 Слънцето просветна 

 между облаците. Изгрев. 

Невъзможната битка на малкото с огром-

ното,  която  води  след  себе  си  до  „разсъмва-

не“.  Как  да  продължа,  без  да  се  спъвам  в 

концентричните  кръгове  на  пропадането, 

защото  „разсъмването“  е  само  половината 

кръг, защото след него идва „смрачаването“ 

и кръговратът се затваря. 

Как да намеря път, който не води до вър-

тене в кръг: 

 грохотът на водопад – 

 дъга просветва 

 през клоните 

Но дъгата също е само половин кръг… 

Няма изход, защото в момента мисля само 

за това, че: 

 след поредните избори 

 пак в началото – 

 скъсан гердан 

Дали скъсах кръга?! 

  КОНЕТЕ  

Пусни конете на въображението – 

нека тичат, 

нека копитата им чаткат 

в тъпанчетата, 

нека пулсират 

в клетките, 

в скритите кътчета, 

нека взривят 

тишината в ума, 

нека разкъртят  

наслоените мисли, 

нека умрат  

в края на залеза всички излишни 

спомени за несбъднати сътворения. 

Пусни конете на въображението –  

нека тичат, 

нека копитата им пробият  

кожата, 

нека изчистят  

потните пори, 

нека стъпчат  

кашкавата плът 

на немислените мисли, 

на мълчаните думи, 

на непрозряните лъжи… 

Пусни конете на въображението – 

нека строшат 

ненужните граници на черепа. 

  Нека да ги взривят: 

да разпръснат  

острите късове на костта, 

да ги направят копия, 

които да пробият кашкавата плът 

на измамата, 

че трябва да живееш живота си, 

а истина няма... 

  *** събира беднякът 

 петачета в тревата – 

 цъфналите минзухари 

  ХИБРИДНО 

 ***  

 хибридна война, 

 хибридно затъмнение – 

 сателитът  

 твърде далеч, 

 но не достатъчно... 

  20.04.23 

   ***  цъфти пропагандата 

 в безплодния ум – 

 русофилия 

   *** тежки обувки – 

 не ги правят красиви 

 стъпканите теменужки 

  МЪРТВИ КАУЗИ 

  ***  

 мъртви каузи  

 мързелува кучето  

 на душата ми 

   ***  по-добре мъртви 

 каузи – отколкото 

 псевдо-каузи 

  ПРЕДСТАВЛЕНИЕ 


***  

представленията 

извън сцената 

не са изкуство, 

но събират повече 

зяпачи  

парад на мижитурки 

  ***  прокъса се плащаницата 

 на вярата ми – 

 бера пеперуди 

МАЙ 



СЯНКАТА МИ 

Сянката ми, 

зелената – 

влачи се по поляната, 

окосената… 

Птици кълват 

радостно, 

яростно 

оголените 

тела на милионите 

насекоми, плъпнали в пръстта – 

напечената пръст 

от оголеното слънце 

и цвърчат – 

пируват 

сред 

скършените стъбла, 

под рехавата сянка 

на неукрепнала 

ела… 

Ела! 

Птици кълват 

сянката ми, 

зелената – 

окъпана от слънце и лъчи – 

милиардите неутрино 

утринно пронизват кожата 

и се забиват във вените – 

  кръвните клетки болят 

туптят, 

издуват се 

пукат се – до пръсване 

пълни са с кислород 

и бленуване… 

Но не казват на никого, 

мълчат, 

отрудени. 

Милиардите неутрино 

продължават по пътя си – 

все по-бързо летят, 

все по-далеч – 

увлечени 

от раздуващата се плът 

на умиращата ни Вселена… 

Разплуващата се мъртва плът… 

  ***  свистящият звук на снаряд – 

 чета есе за войната 

 в първо лице 

  ПЪТЕКИТЕ НА ЛУНАТА 

Пътеките на луната потъват в стъпките ти. 

Студени и ярки. . резки сенки 

разсичат липсата на насъщния въздух. 

И само някъде в дълбокия мрак, 

някъде там, отвъд хоризонта, 

очертан от тъма, 

дреме кристалче вода. 

Там някъде, там, а 

къде да намеря 

издишаната влага в гърдите си, 

къде да намеря въздуха, 

разхитително хвърлен 

в пространството - 

твърде равно е, 

за да го задържи. . 

И се свивам отново някъде там – 

сам 

атом – 

опитвам се да тичам 

по твоите стъпки, 

които свършват тук. 

Лунната плът 

ги попи – 

ти си Луната, 

ти си пътека от стъпки, 

завихрени в плътния вакуум. Там. . 

Някъде нещо се случва, 

там. . 

Там някъде, 

много далеч 

гребенът на вълната ти ближе друг хоризонт, 

  обгръща го нежно, преминава през него, попива го 

и отвъд бариерата тихо се свива, 

слива 

с мен. . 

Аз те чакам – 

зад всички хоризонти, 

Аз съм струна 

с дължина десет на минус трийсет и пета, 

която трепти 

и свири твоята мелодия 

в десетмерното пространство 

на всички възможности. 

Аз съм струната, 

която всяка сутрин шепти 

„добро утро, здравей, днес денят ще е хубав“, а вечер звънти 

„лека нощ, спи и сънувай хубави сънища, 

животът е хубав“… 

Тази нощ ще се срещнем 

в единайстото измерение на съня, 

защото сънищата са място за срещи, 

ще скитаме по всичките вселенски пътища, 

ти ще говориш мислите си, 

аз ще ги чувам наум, 

аз ще мисля думите си, 

ти ще ги знаеш без звук. 

Ще резонираме – 

две струни в десетмерния свят, 

в който липсва време. . 

И там, в обърнатото минало 

ще се намираме. 

Заспивам и чувам гласа на щурче. 

  Ти ли проби единайстото измерение? 

Ти ли заби дълбоко 

в плътта му стрелата на ентропията 

и му даде посока? 

Днес 

боли 

гласът на щурчето, 

белият вик на монитора свети, 

изтръпването на кожата пълзи 

по всички планети, 

Днес вакуумът 

пак се взриви. 

  ***  черешови води – 

 гощавам Кумицата 

 със сладки от кал 

  МНОГОМЕРНОСТ 

С всеки изживян миг, 

с всяко наше  

решение, 

с всяко 

отстъпление, 

провал 

утеха, 

вдъхновение – 

плътищата на вселената 

се разлагат  

и множат. 

Чакат – 

сълзите 

да потекат към облаците, 

реките 

да пропълзят към извора... 

Океаните тъгуват – 

пирувам 

с пяната на вълните. 

Вакуумът се пука 

и всеки взрив 

е ново сътворение… 

Пътувам 

към мечтите – 

те никога 

не стигат края си. 

И сънувам – 

края на времето – 

без думи. 

  САМОСЪЖАЛЕНИЕТО 

  ***  

 самосъжалението – 

 палач  

 на смисления живот:  

  имагото на еднодневка  

 в полет 

  ЕВОЛЮЦИЯ, ХАЙБУН 7 

  ***  

 Ако метрономът спре – 

 ще замръзне ли 

 Вселената? 

Метрономът отброява времето; всичко във 

Вселената  трепти  и  се  променя  с  времето. 

Всичко върви към увеличаване на ентропия-

та,  към  липса  на  подреденост,  към  безпоря-

дък и смърт… 

Но, всъщност, пълният безпорядък не е ли 

абсолютната подреденост? 

Защото  –  топлинната  смърт  на  Вселената 

– не е ли достигнатата абсолютна нула, при 

която всички елементи ще достигнат  своето 

единствено състояние… 

  ***  Пръстта се върна 

 към звездите, 

 а те 

 се разпиляха във безкрая – 

  старица крета по пътеката 

  ПОРТРЕТ, ХАЙБУН 8 

 ***  

 Рисувам, рисувам –  

 моливът все се чупи…  

 Портрет на нашето Днес. 

  Многопластовост…  

Онова  усещане  в  поезията,  което  тласка 

към още – още скрити същности, още образ-

ност, още  послания  зад  гърба на привидно-

то.  И  си  спомням,  как  рисувах  „Портрет  на 

Надежда“. 

И това беше портрет на надеждата… 

   ***  В търговския център  

 продават всичко –  

 няма надежда 

  Да, многопластовост. 

И  отново  оня,  скрит  зад  гърба  на  думата 

смисъл – „няма Надежда“… 

И зад него още един – няма ли е? 

Или –  

няма я… 

ЮНИ 



УСЕЩАНЕ ЗА ЛУТАНЕ, ХАЙБУН 9 

 ***  

 мъгла в мрежата – 

 просмуква се несигурност 

 и стяга гърлото 

Усещане за лутане и загуба... 

Мъгла през прозореца, млечно и бяло е – 

като облак над море. 

Там, долу, 

в краката ми, е простора… 

Там, долу, 

някъде някой мре… 

Умира ума на индивида, 

а с него – и общественото съзнание. 

В кома сме всички, 

в безсъзнание. 

Усещане за лутане и загуба... 

И  това  хайку,  с  неговото  многосмислие. 

Беше ли в ума ми цялата му многомерност? 

Първото измерение, конкретното; то води 

до  второто,  което  може  да  се  чете  многоз-

начно  –  „мрежа“  –  като  мрежа  за  улавяне, като мрежа за заблуда… или просто – мрежа 

на прозорец. 

Но  може  да  бъде  и  „мрежа“  като  „интер-

нет“... 

  А в интернет, всички ялови послания са и 

мъгляви. 

И всички те са мрежи за улавяне и мрежи 

за заблуда… 

  ***  мъгляви послания – 

 избуяват плевели 

 в общественото съзнание 

  ПРОМЯНА, ХАЙБУН 10 

  ***  

 Мъртъв е 

 плурализмът, окончателно. 

 Бъдеще ли?! Ха! 

  Не мога да се отърся от усещането за то-

тално крушение. Колко дълбоко е дъното на 

клоаката родина! 

   ***  Промяната приключи… 

 И демокрацията… и… Да! 

 България… 

 Заповядайте на поредното 

 представление в Ада 

  МЪЛЧАНИЕ 

  ***  

 Питам златната си рибка  

 за трите ѝ желания:  

 мълчание. 

  ДА ИЗЧЕЗНЕШ 

  ***  

 езикът в устата ти тежък камък –  

 ромоленето на рекичка  

 след порой  

  ***  ако престанем да светим –  

 ще изчезнем ли?  

ЮЛИ 



ЗАСЕДНАЛ КОРАБ 

Заседнал кораб съм – 

нали 

отдавна платната се прокъсаха… 

Останали 

са само 

купища  

стърчащи 

мачти 

и празен, 

изкорубен трюм. 

Заседнал кораб съм – 

на палубата ми 

един изгубен 

албатрос 

крещи, 

обърнал клюн 

към дрипавото слънце. 

Провлачва 

ненужните на сушата крила – 

едва-едва 

поклаща ме. 

Едва-едва 

една вълна 

повдига ме – 

ела, 

докато още има ме… 





101 



 Габриела Цанева                                   Зад гърба 

  Пропадаме 

във падината ѝ – 

един изгубен кораб, аз, 

един заседнал албатрос – 

последната вълна 

на  

вплетеното ни  

съзнание 

се слива  

с плътта  

на десетмерното пространство, 

провира пипала 

във тъканта 

на разклоненото време 

и тръгвам – 

ще пътешестваш ли със мен 

в мултивариантните вселени? 

 ***  полумрак – 

 и гълъбът, и гарванът 

 сиви 

  ТУНЕЛЕН ПРЕХОД 

заспивам в синевата ти 

очите ми  

изтичат изпод клепачите 

очите – 

непотребните 

предатели 

на светлини и сенки 

пиксели 

и нули 

липси 

и безсмислие 

заспивам 

и чакам 

тунелният ефект 

да ме изхвърли другаде… 

мечтая 

тая  

вселена, 

в която законите са други – 

без симетрия 

и суперсиметрия, 

без еднаквост 

и думи 

 ***  пълнолуние – 

 докато слушам щурците 

 запяха петли 

  БЕЗКРАЙНОСТ 

заспах 

под снежния връх  

на Витоша – 

не чакам пак 

розовият плащ на залеза 

да го забули 

  ***  квадратен корен от две – 

 най-близката представа 

 за безкрайност 

  УМОРЕНИТЕ МИСЛИ 

Уморените мисли са като дъжда. 

Падат тежко, уморените капки, 

разплискват праха и изригват… Дъга. 

Къде отиват неродените думи? 

Ръцете тежат върху клавиатурата, 

невроните ближат брега на черепа, 

някъде се търкалят гръмотевици, 

някъде тичаш към мен. 

Там петите ти, копринени, 

разкъсват пръстта. 

Разранената пръст плаче – роса… 

и целува пръстите ти, 

и целува коленете ти, 

падаш – росата мокри лицето ти… 

Ще се изправиш ли? 

Ще продължиш ли – 

да щурмуваш живота ми, 

да късаш цветята и детелините, 

да връзваш дъга след дъжда 

и да ми подаряваш облаци, 

с които да стигна Луната… 

Там, на Луната си, 

викаш ме – 

очертанията на тялото ти 

са лунни пътеки – 

всеки 

спомен е там… 

Уморените мисли падат – 

като дъжда, 

уморените мисли са тежки – 

  как с тях да преда 

прежда 

за облаци, 

как с тях да бродирам 

лунни пътеки? 

Тихо заспивам – 

уморен атом 

от дъждовна капка съм. 

Някъде в бездната 

между протона  

и електронния ми облак 

вали дъжда  

на живота… 

АВГУСТ 



ВИКЪТ НА СЕТИВАТА 

Викът на сетивата ми… 

Пулсира, извира, боли… 

Къса се тетивата им – 

къса е… 

Ненаситните пръсти, 

ненаситните очи... 

Симфонията на плътта, 

която се свива, 

която пищи…  

Гърлото, 

стомахът, 

гръдният кош, колабирал... 

Спреният дъх  

и невъзможността  

да бъде погълнат. 

Спотаеният дъх. 

И жаждата – за въздух…. 

Вода... 

Гладкостта на глазура, 

по която погледът пада… 

Острие върху лед… 

Разтопеният ад, 

сивкавата мекост на кишата, 

лепкавата плътност на глината, 

грапавата плът на керамика... 

и усещането за огън и студ, 

за пещ и изстиване, 

за август и зима... 

  Изтръпването на пръстите –  

докосващи, галещи, 

търсещи, искащи... 

Пръстите – намиращи  

пътеките на извайването, 

пътеките на сътворението, 

на съ-творението – 

на съ-твореното… 

защото пръстите на ръцете, 

изтръпнали, 

следват линията на твореца, 

създават моята линия, моето търсене, 

искане 

и намиране... 

И пръстите на краката –  

вкопчени в подметките, 

вкопчени в каменната плът  

на мозайката, 

на пътеката, 

на пръстта... 

Потънали някъде там, 

в центъра на земята, 

където твърдата и́ същност се върти, 

вплита магнитните си мрежи  

и лови космическите лъчи, 

прави възел от измерения, 

впримчва ни в тях… 

Но – не, 

нещо друго тупти 

в средата на стъпалата, 

в средата на дланите… 

Тази мрежеста  

структурност под глазурата, 

тази разкъсана обемност  

  на разпадащата се форма, 

на изграждащата се форма... 

на раждащата се другост... 

Тази разсечена повърхност – 

плоскост с цвят на пустиня 

и напип на пясък – 

зъбите скърцат, 

хруска някакъв забравен прах  

между тях 

и прахът е с вкус 

на безвъздушност... 

формите цъфтят 

в пустинята на живота ми – 

слънчогледите 

на живота ми 

пеят 

разцъфват слънчогледите 

на моята пустия – 

зелените им пръсти 

пият кал, 

повръщат въздух 

някъде в центъра 

търся 

завръщане 

с грапави езици 

листите  

на слънчоглед се плезят 

омрежени спомени  

паяче плете 

жаждата 

на сухите ми цветя 

утолена – 

вплетени 

  калинови клонки 

пясъчната плът 

на битието... 

мъждука светлинката 

на липсващата 

свещ 



маргаритки в пръстта  

бодли никнат 

в скъсаното венче 

защо  

не са от рози венците 

трънени… 

кръв 

по пръстите 

слой след слой – 

кожата се бели... 

слой след слой – 

колко бели  

листи ще разлистя? 

капят слънчогледи 

  БЕЛЯ ЛЮСПИТЕ СИ 


***  

беля люспите към същността си – 

слой след слой… 

посягам  

към лицето си – 

никой 

  ПРЕСЪХНАЛ КЛАДЕНЕЦ 

  ***  

 пресъхна кладенецът – 

 как да видя  

 образа на утре  

   ***  в пет стотинки  

 небето се оглежда –  

 пресъхнал кладенец 

  ***  изгревът в средата на август  

 измете Персеидите – 

 всички несбъднати желания 

СЕПТЕМВРИ 

   … искам есен… Искам есен! 

  

ПЪТЯТ 

  ***  

 Кучето тича 

 по хълма нагоре… Ах, 

 спътнико от 30 

 хилядолетия, 

 намери ли пътя ни? 

   ***  търся двете си 

 същности и намирам 

 третата – 

  чуруликам 

 с птиците 

   ***  Какъв е светът 

 отвъд огледалото? 

  Една шишарка  

 цопна в извора  

 и го размъти. 

  ДЕКОХЕРЕНТНОСТ 

   ***  Чувам гласа ти 

 в шепота на вятъра, 

 лицето ти е шепа 

 есенни листа – с чат-бот 

 говоря за декохерентност 

  ОПУСТОШЕНИЕ 

  ***  

 Синьото око  

 на гарвана в моята градина – 

  капка небе 

  в опустошението 

 на това политическо лято 

   ***  Чекмеджетата  

 на паметта ми празни – 

  поток, набъбнал 

 от дъжда търси пряк път 

 към кота нула на морето. 

ЕПИЛОГ 

   ***  разделно сметосъбиране – 

върху синия контейнер 

надпис: „купувам книги“ 

